કુલ ૩૨ સભ્ય ધરાવતી ગાંધીનગર મ્યુનિ.માં મેયરના મતને બાદ કરવામાં આવે તો ભાજપના ૧૬ અને કોંગ્રેસના ૧૫ સભ્યો છે. કોંગ્રેસી અંકિત બારોટના કથિત અપહરણના મુખ્ય સૂત્રધાર કહેવાતા કેતન પટેલનાં પત્ની રીટાબેન પટેલને મેયરપદનો મેન્ડેટ જાહેર થયો. સામા પક્ષે કોંગ્રેસે પિંકીબેન પટેલને ઉમેદવાર જાહેર કર્યા. ડેપ્યુટી મેયર પદે ભાજપમાંથી નાઝાભાઈ ઘાંઘર અને કોંગ્રેસમાંથી જીતુ રાયકાના નામ જાહેર થયા. કોંગ્રેસના ઉમેદવારોને ૧૪ અને ભાજપના ઉમેદવારોને ૧૬-૧૬ મત મળ્યા. મેયરનો મત સીલબંધ કવરમાં મૂકી ૨૨મી તારીખે હાઈકોર્ટ સમક્ષ રજૂ કરાશે.